ჩ ა ა დ ა ე ვ ს

**იმედის, ტრფობის, ამაყ სახელის**

**დიდხანს გვართობდა თურმე თილისმა**

**გაქრა ბავშვობა დაუძრახველი,**

**ვით კვამლი, როგორც ნისლი დილისა.**

**მაგრამ სურვილი სდუმს ჩვენში ისევ,**

**თუმცა მოგვღუნა ბედკრულმა ძალამ,**

**და მოუთმენელ სულითაც ვისმენთ,**

**ჩვენმა სამშლობლომ რაც დაგვავალა.**

**ველით, ლოდინით გაფითრებული**

**ხსნის უწმინდესი ცეცხლის მოდებას,**

**ვით ახალგაზრდა შეყვარებული**

**ნეტარ პაემანს მოელოდება.**

**და სანამ შვების სინათლით ვიწვით**

**და სინდისს გული ცოცხლად ინახავს,**

**ჩვენ ჩვენს სამშობლოს შევწირავთ ვიცით**

**ძვირფასს და წმინდა სულიერ ზრახვას.**

**შენც, ამხანგაგო! გჯეროდეს მოვა**

**სხივდანთებული ბედნიერება,**

**რუსეთს დასტოვებს ძილი და გლოვა,**

**თვითმპყრობელობის ნამსხვრევთა გროვას**

**ჩვენი სახელი დაეწერება.**